an cy cy en en cy en en ca en en en en en fr en en en eu en en en en en en en en cy es en de cy es cy cy cy cy cy cy cy en fr cy cy es en cy cy en la ceb en cy cy ilo en cy de en fr eu
Eglwys y bedyddwyr carmel baptist church pontlliw
(Y Parchg. D. Islwyn Davies)
Cyfeiriaf y mis hwn eto at lyfr godidog Iwan Llewellyn Jones “Emynau Ffydd 3” a’i sylwadau treiddgar ar emyn 752 yn Caneuon Ffydd.
Mae arnaf eisiau sêl  i'm cymell at dy waith,
ac nid rhag ofn y gosb a ddêl  nac am y wobor chwaith,
ond gwir ddymuniad llawn dyrchafu cyfiawn glod
am iti wrthyf drugarhau  ac edrych arna'i erioed.
Efelychiad yw’r pennill hwn gan Dafydd Jones o Gaio o emyn Saesneg gan Charles Wesley, a bu’n bennill digon poblogaidd ar hyd y blynyddoedd. Clywir y gosodiad hwn yn aml y dyddiau hyn “Does neb yn gwneud dim am ddim heddiw” Barner y darllenydd os cywir y gosodiad, ond y mae gan yr Apostol Paul adnod a ddylai ddifrifoli pob un ohonom.  Mewn ymgom y mae â Timotheus, ei gydweithiwr ifanc. Dywed mai gwraidd pob drwg yw cariad at arian, ac rwy’n  siŵr na wnaiff neb anghytuno â hynny. Mae arian, o’i gamddefnyddio, wedi achosi loes ar ben loes at hyd y cenedlaethau. Fodd bynnag, mewn adnod gynharach yn yr un bennod, dywed Paul hyn “Y mae cyfoeth mawr mewn bywyd duwiol â bodlonrwydd mewnol” (1 Timotheus 6:6)
Mae ein cyflwyno ein hunain i Grist a’i deyrnas yn golygu nad ydym yn chwilio am unrhyw elw, nac yn gwneud hynny rhag ofn cael ein cosbi gan Dduw. Dengys y cyflwyno ein bod yn fodlon ildio’r cwbl i Grist, doed a ddêl. Awgrymodd y ddiweddar J.W. Jones, Conwy y dylid darllen y ddwy linell gyntaf fel hyn “Mae arnaf eisiau sêl a chariad at dy waith” - dyma’r reswm “Chewch chi ddim sêl o gwbl oni bai fod gennych gariad i ddechrau.”  Unig ddymuniad y Cristion yw “dyrchafu cyfiawn glod” i’r hwn a wnaeth “ drugarhau ac edrych arna’ i erioed.” Mae’n rhyfeddod o’r mwyaf fod Duw yn Iesu Grist wedi cymryd diddordeb ynom, ond dyna’r gwir. Fe’n carodd hyd nes ei roi ei hun i farw drosom ar y groes, i gymryd baich ein pechod. Nid oedd yn rheidrwydd arno, ond fe wnaeth, a diolch am hynny.
Parchedig H. Vincent Watkins.
GOMER - 'Gweinidogaeth Doniau'
y Parchg D. Islwyn Davies
Diolch i chi am ymweld â’r safle, a gobeithio y cewch yma rhywbeth i ennyn eich diddordeb yn yr Arglwydd Iesu, Gwaredwr y byd.
Os fyddwch yn bwrw heibio cewch yma groeso cynnes iawn.
Y Plant a’r Ifanc
Cysylltwch â ni : negeseuon@carmelpontlliw.co.uk
Parchg. H. Vincent Watkins